
Tisztelt Polgármester Asszony/Úr!
Tisztelt Képviselő-testület!

A Versenyképes Járások Program keretében Településüzemeltetés/A település üzemeltetését segítő okos megoldások/Okos hálózatok (smartgrid) kialakítása tevékenységre vonatkozóan Medgyesegyháza Városi Önkormányzat konzorciumvezetőként fejlesztési igényt nyújtott be. Medgyesegyháza Városi Önkormányzat a fejlesztési igényét a „Energiaközösség létrehozása a Mezőkovácsházai Járásban” megnevezésű konzorciumi együttműködés létrehozását biztosító szándéknyilatkozatra alapozva, a konzorciumban részt venni kívánó települési önkormányzatokkal közösen nyújtotta be. 

A pályázatot a Medgyesegyházi Energiaközösség Nonprofit Korlátolt Felelősségű Társaságon (korábbi cégnév: MEDGYESEGYHÁZI TELEPÜLÉSÜZEMELTETÉS Nonprofit Kft.) keresztül kívánjuk megvalósítani.

Az időközben bekövetkező változásokra tekintettel az alábbiakról tájékoztatom:

1.) Medgyesegyháza Városi Önkormányzat Képviselő-testülete a 118/2025. (V.27.)Kt. határozatával tudomásul vette a Medgyesegyházi Településüzemeltetés Közhasznú Nonprofit Kft. ügyvezetője, Liker László Mihály ügyvezetői megbízásáról szóló lemondását, valamint a megbízási szerződés felmondására irányuló nyilatkozatát azzal, hogy a lemondás az új vezető tisztségviselő kijelölésének napjával válik hatályossá. 

2.) Medgyesegyháza Városi Önkormányzat Képviselő-testülete a 119/2025. (V.27.)Kt. határozatával döntött, hogy Medgyesegyháza Városi Önkormányzat, mint a Medgyesegyházi Településüzemeltetés Közhasznú Nonprofit Kft.  tulajdonosa Varga István Tamás 5830 Battonya, Rózsa u. 77. szám alatti lakost 2025. június 1. napjától határozatlan időre megbízza a Medgyesegyházi Településüzemeltetés Közhasznú Nonprofit Kft. ügyvezetői feladatainak ellátásával. 

3.) Medgyesegyháza Városi Önkormányzat, mint a Medgyesegyházi Településüzemeltetés Nonprofit Korlátolt Felelősségű Társaság alapítója a 120/2025. (V.27.)Kt. határozatával a társaságban lévő 7.000.000 Ft névértékű üzletrészét felosztotta az alábbiak szerint. Egy darab 5.400.000 Ft és 16 darab 100.000 Ft névértékű üzletrészre és a 16 darab 100.000 Ft névértékű üzletrészt 100.000 Ft vételáron adásvételi szerződéssel értékesíti a vevők részére.

13 db 100.000 Ft névértékű üzletrész került eladásra a konzorciumban résztvevő önkormányzatok részére. A konzorciumban résztvevő önkormányzatok közül Almáskamarás Község Önkormányzata, Nagykamarás Községi Önkormányzat és Kunágota Község Önkormányzata nem kívánt vásárlási szándékkal élni.

4.) Medgyesegyháza Városi Önkormányzat alapító a 172/2025. (VII.11.)Kt. határozatával a MEDGYESEGYHÁZI TELEPÜLÉSÜZEMELTETÉS Közhasznú Nonprofit Kft. alapító okiratából törlte a közhasznúságra vonatkozó valamennyi rendelkezést.

5.) Medgyesegyháza Városi Önkormányzat alapító a 173/2025. (VII.11.)Kt. határozatával a MEDGYESEGYHÁZI TELEPÜLÉSÜZEMELTETÉS Közhasznú Nonprofit Kft. cégnévből törölte a közhasznú szót, majd a társaság cégnevét Medgyesegyházi Energiaközösség Nonprofit Korlátolt Felelősségű Társaságra, rövidített cégnevét Medgyesegyházi Energiaközösség Nonprofit Kft.-re módosította. 

6.)  Medgyesegyháza Városi Önkormányzat, mint a MEDGYESEGYHÁZI TELEPÜLÉSÜZEMELTETÉS Közhasznú Nonprofit Kft. alapítója a 174/2025. (VII.11.)Kt. határozatával az alapító okiratból törölte az általános könyvvizsgálatra vonatkozó rendelkezéseket.

7.) Medgyesegyháza Városi Önkormányzat, mint a 173/2025.(VII.11.)Kt. határozattal Medgyesegyházi Energiaközösség Nonprofit Korlátolt Felelősségű Társaság cégnévre módosított MEDGYESEGYHÁZI TELEPÜLÉSÜZEMELTETÉS Közhasznú Nonprofit Kft. alapítója, 175/2025. (VII.11.)Kt. határozatával arról döntött, hogy önkéntes alapon könyvvizsgálót kíván alkalmazni a mindenkori éves beszámoló felülvizsgálatára, az ezzel kapcsolatos előterjesztést a 2025. szeptemberi soros ülésén kívánja tárgyalni. 

8.) Medgyesegyháza Városi Önkormányzat Képviselő-testülete és a konzorciumban résztvevő, üzletrészt vásárló valamennyi önkormányzat képviselő-testülete a Társasági Szerződését, valamint Társasági Szerződés módosítását 2025. augusztus 13. és szeptember 4. napja közötti időszakban elfogadta.

Tájékoztatom, hogy a cégbíróságon a tagbejegyzés megtörtént. Jelen tájékoztatásomhoz mellékelten küldöm a Medgyesegyházi Energiaközösség Nonprofit Korlátolt Felelősségű Társaság 2025. szeptember 11.-i aktuális cégkivonatát.

Továbbá mellékelten küldöm a Medgyesegyházi Energiaközösség Nonprofit Korlátolt Felelősségű Társaság Társasági Szerződés, valamint Társasági Szerződés módosítás aláírt példányát a konzorciumban résztvevő, üzletrészt vásárló valamennyi önkormányzat részére.

Köszönjük az eddigi együttműködésüket és a jövőben is bízunk a sikeres közös munkában.

Medgyesegyháza, 2025. szeptember 17.


……………………………………………		…….………………………….…………
                  Ruck Márton 				                Varga István Tamás
                  polgármester					          ügyvezető

